Rothenfels

Rothenfels is a Stod im untafränkischn Landkroas Moa-Spessart und Mitglied vo da Vawoitungsgmoaschoft Marktheidenfeld. Se is noch Eihwohna de kloanste Stod vo Frangn. Geografie Geografische Log Rothenfels liegt orografisch rechts vom Moa zwischn Lohr am Main und Marktheidenfeld. Eihzwängt zwischn 'm Fluss und oam Steilhong bsteht de Stod aus wenig meah ois oana Haptstroß. Da topographisch hechste Punkt vom Stodgebiet befindt se mid 508 m ü. NN am Dreßlingkopf, sidli vo Aurora, da niedrigste liegt im Moa auf 142 m ü. NN. Seit 2006 werd da Moadomm, Tei vo da oidn und stijglegtn Eisnbohnstreckn Lohr am Main – Wertheim, ois Umgehungsstroß gnutzt. Obahoib vo da Stod befindt se de Burg Rothenfels, an de se da Stodtei Bergrothenfels onschliaßt. Stodgliedarung Rothenfels gliedat se in zwoa Stodtei: Rothenfels Bergrothenfels Nochboagmoana Noma Etymologie Da Noma Rothenfels bsteht aus de middlhochdeitschn Weata rôt und velse und bedeit rota Fejs oda rote Fejsn. Friahare Schreibweisn Friahare Schreibweisn vom Ort aus diversn historischn Kartn und Urkundn: 1171 Rotenuels 1219 Rotenuelse 1220 Rotenfels 1241 Rotinvels 1536 Rothenfels Gschicht Da um 1148 im Schutz vo da Buag Rothenfels entstondane Ort is 1342 easchtmois ois Stod in oana Urkunde vom Mainzer Fürstbischof vo Wolfskehl eawähnt worn. De Orte Rothenfels, Bergrothenfels und Windheim hom se im Joar 1686 zu oam Gmoavarbond zammgschlossn. Rothenfels woar oane vo de 26 Gmoana im Landkroas Lohr am Main (spätas Kfz-Kennzeichn LOH). Mid Auflesung vom Landkroas Lohr is Rothenfels 1972 in an nei buidtn Landkroas Moa-Spessart (Kfz-Kennzeichn KAR, ob 1979 MSP) kumma. Am 1. Jenna 1972 is de bis dohi sejbstständige Gmoa Bergrothenfels wieda eihgliedat worn. Windheim gheat heit zua Gmoa Hafenlohr. Sengswiadigkeitn In da Stod findt ma oanige sengsweate Fochweakhaisa mid Statuen. Buag Rothenfels Auf oam Fejssporn üba da Stod eahebt se de Buag Rothenfels. Ois a beliabts Ausflugszüh zwischn Wiazburg und Aschaffenburg bekonnt, hod se de Buag Rothenfels voa oim, aus da Tradition vo da katholischn Jugndbewegung „Quickborn“ kummand, ois a christlichs Buidungs- und Togungshaus in freia Trägaschoft oan Noma gmocht. De Buag is aa a Jugndherberg vom DJH. Baudenkmäla Rodhaus, eabaut 1598/1599 Im Netz https://web.archive.org/web/20160709005133/http://www.rothenfels.de/ http://www.burg-rothenfels.de/ http://www.burgenwelt.de/rothenfels/gelie.htm Rothenfels: Woppmgschicht vom Haus der Bayerischen Geschichte Die Burg Rothenfels Rothenfels: Amtliche Statistik vom Bayerisches Landesamt für Statistik und Datenverarbeitung (LStDV) Beleg